માણસ જાત શાંતિ શોધી રહી છે, શોધ શાશ્વત છે અને છેતરામણી છે. શાંતિ માટે યુધ્ધ પણ કરી જાણે એવો જાદુગર છે આ ’માણસ’. આવી શાંતિની શોધ અથવા પ્રાપ્તિની મથામણનું એક આખું જગત ’સેવા’ સાથે સંકળાયેલું છે, ગુંથાયેલું છે, વિકસતું રહે છે. રોટરી ક્લબ સામાજિક સેવાઓની અનોખી પરંપરા સર્જવા જાણીતી સંસ્થા છે. મેં મારા પ્રવચનમાં નવસારીના ’નવ સાર’ ગણાવ્યા જે સેવાના રસ્તાને સમજાવે છે, એના માર્ગને પ્રશસ્ત કરે છે.